Эггар хьалха дош оалаш гулбеннарашта хьалхашка йистхилар Баматгире Юнус-Бек. Массабараш цу цIайца шолха даькъалабувцаш, культура даькъе наьха кхетам лакхбар лерхIаме хIама да аьлар Мехкдас. «Культура гIулакх чIоагIа лерхIам болаш да, доххьал салоIама даькъе нах вIашагIбеттарал совгIа, кхувш боагIарашка мехка гIончал кхетадайтара а, халкъашта юкъера барт-безам чIоагIбара а. Къаьстта культураи искусстваи декхар да заманга хьежжа кхувшбоагIарашта шоай вахара нийса никъ хьалахийтара тIехьа, бIорахочун декхар кхетадайтара тIехьа гIо дар. Цудухьа, вай культура дегIаяра тIехьа низ а кечал а кхо ца деш къахьегаш болх дIахьош да вай, культура гIишлош хьалъерца, — аьнна белгалдир Мехкдас.